கேள்வி: கோபால்ட்(II) ஆக்சைடு - அமைப்பு மற்றும் பண்புகள் பற்றி விளக்கவும்.
பதில்: அணிக்கோவை மாறிலி மதிப்பு 4.2615 Å உள்ள பெரிகிளாசு (பாறை உப்பு) அமைப்பை கோபால்ட்(II) ஆக்சைடு படிகங்கள் ஏற்றுள்ளன. 16°செல்சியசு வெப்பநிலைக்குக் கீழ் எதிரயகாந்தப்பொருளாக உள்ளது.
கேள்வி: கோபால்ட்(II) ஆக்சைடு - தயாரிப்பு குறித்து விரிவாக சொல்லுங்கள்.
பதில்: 950° செல்சியசு வெப்பநிலையில் கோபால்ட் (II,III) ஆக்சைடு சிதைவடைந்து கோபால்ட்(II) ஆக்சைடாக மாறுகிறது.: :2 Co3O4 → 6 CoO + O2 வர்த்தகரீதியாக கிடைத்தாலும் கோபால்ட்(II) ஆக்சைடு ஆய்வகங்களிலும் கோபால்ட்(II) குளோரைடு கரைசலை மின்னாற்பகுப்பு முறையில் தயாரிக்கிறார்கள் CoCl2 + H2O → CoO + H2 + Cl2. கோபால்ட் ஐதராக்சைடு வெப்ப நீர்நீக்கம் செய்து பின்னர் வீழ்படிவாக்கும் முறையிலும் கோபால்ட்(II) ஆக்சைடை தயாரிக்கப்படுகிறது. : CoX + 2 KOH → Co(OH)2 + K2X : Co(OH)2 → CoO + H2O
கேள்வி: கோபால்ட்(II) ஆக்சைடு - வினைகள் என்பது என்ன?
பதில்: கோபால்ட்(II) ஆக்சைடு கனிம அமிலங்களுடன் வினைபுரிந்து தொடர்புடைய கோபால்ட் உப்புகளை உருவாக்குகிறது. : CoO + 2 HX → CoX2 + H2O
கேள்வி: கோபால்ட்(II) ஆக்சைடு - பயன்பாடுகள் பற்றி தகவல் சொல்.
பதில்: பல நூற்றாண்டுகளாக மட்பாண்டத் தொழிலில் வண்ணமூட்டும் முகவராகக் கோபால்ட்(II) ஆக்சைடு பயன்படுத்தப்படுகிறது. இக்கூட்டுப்பொருள் ஆழ்ந்த நீல நிறத்தை (கோபால்ட் நீலம்) வழங்குகிறது. கோபால்ட்(II) ஆக்சைடின் பட்டை இடைவெளி சுமார் 2.4 எலக்ட்ரான் வோல்ட் ஆகும் கோபால்ட் நீலக் கண்ணாடிகளிலும் இது பயன்படுத்தப்படுகிறது.